**Pályázati felhívás**

**Telki Község Önkormányzatának tulajdonában lévő épületek**

**üzemeltetési feladatainak ellátására**

Telki Község Önkormányzat képviselő-testülete pályázatot ír ki a tulajdonában lévő épületek üzemeltetési feladatainak ellátására **2021. április 01. és 2022. március 31.** közötti időszakra vonatkozóan.

*A pályázat benyújtásának határideje:* ***2021. március 19. 10 óra***

*A pályázat benyújtásának helye:*

Telki Polgármesteri Hivatal (2089 Telki, Petőfi u.1.) titkárságán

*A pályázat benyújtásának módja:*

* személyesen a fent megjelölt helyen, vagy
* postai úton

zárt borítékban **„Telki Község Önkormányzatának tulajdonában lévő épületek üzemeltetési feladatainak ellátása – pályázat 2021/2”** megjelöléssel 1 példányban.

A pályázatok elbírálása 2021. márciusában várható. A pályázat kiírója fenntartja magának a jogot, hogy a pályázatot eredménytelennek nyilvánítsa.

Ajánlatkérő az ajánlatokat a legalacsonyabb ajánlati ár alapján bírálja el.

**Pályázati feltételek:**

A pályázónak a mellékelt dokumentum szerint büntetőjogi felelősségének tudatában cégszerűen aláírt eredeti példányban benyújtott dokumentumon nyilatkoznia kell arról, hogy elnyert pályázat esetén történő szerződéskötés időpontjától a szerződés teljes idejére a munkavégzéshez szükséges személyi, műszaki, technikai feltételek rendelkezésére állnak és rendelkezik az összes szükséges engedéllyel, jogosultsággal, valamint, hogy a vállalkozás nem áll csődeljárás alatt és nincs semmilyen köztartozása, továbbá, hogy a pályázat mellékletét képező vállalkozási szerződés tervezetet elfogadja. A szerződéses időszakra vonatkozó teljeskörű felelősség biztosítási jogviszony igazolása. A szerződéses időszak kezdetéig bemutatott erkölcsi bizonyítvány(ok) a foglalkoztatni kívánt személy(ek) részéről.

*A pályázati kiírás további közzétételének helye, ideje:*

 [www.telki.hu](http://www.telki.hu) 2021. február 26.

A pályázattal kapcsolatban további információt Telki Polgármesteri Hivatal Településfejlesztési Csoport Hoós Péter: muszak@telki.hu e-mail címen lehet kérni.

**NYILATKOZAT**

**a Telki Község Önkormányzatának tulajdonában lévő épületek**

**üzemeltetési feladatainak ellátására kiírt pályázathoz**

Alulírott (név, születési hely és idő, anyja neve)................................., mint a(z) (cégnév, székhely, adószám)...................................................... cégjegyzésre jogosult képviselője büntetőjogi felelősségem tudatában

**n y i l a t k o z o m**

hogy az általam képviselt cég elnyert pályázat esetén:

* a szerződéskötés időpontjától a szerződés teljes idejére a munkavégzéshez szükséges személyi, műszaki, technikai feltételek rendelkezésre állnak,
* rendelkezünk az összes olyan eszközzel, amely a munka volumenének megfelel,
* rendelkezünk a munkavégzéshez szükséges engedélyekkel, jogosultságokkal.
* A szerződéses időszakra vonatkozó teljeskörű felelősség biztosítási jogviszonyt igazolom.
* A szerződéses időszak kezdetéig bemutatom a foglalkoztatni kívánt személy(ek) részéről az erkölcsi bizonyítvány(oka)t.

Továbbá nyilatkozom, hogy a fent megnevezett cég nem áll csődeljárás alatt, nincs semmilyen köztartozása és a pályázat mellékletét képező szerződést nyertesség esetén elfogadom és aláírom.

Kelt:..................................., 2021. .......................... ......

 ......................................

 (cégszerű aláírás)

**VÁLLALKOZÁSI SZERZŐDÉS**

amely létrejött egyrészről

**Telki Község Önkormányzata**

(2089 Telki, Petőfi Sándor utca 1., adószáma: 15734862-2-13, statisztikai jelzőszáma: 15734862-8411-321-13, törzskönyvi azonosító száma (PIR): 734862, államháztartási egyedi azonosító (ÁHTI): 744447, képviseletében eljár: Deltai Károly polgármester) mint **Megrendelő**

másrészről pedig a ………………. (székhely: ……………………, adószám: ……………… ), mint **Vállalkozó** együttes említésük esetén **Felek**)

között alulírt napon és helyen az alábbi feltételekkel:

**Preambulum**

Telki község Önkormányzat képviselő-testülete …………….. Öh. számú határozatával döntött arról, hogy a Telki Község Önkormányzatának tulajdonában lévő épületek üzemeltetési feladatainak ellátására határozott időre szóló pályázatot ír ki.

A pályázati eljárás eredményeként a képviselő-testület …………………..Öh. számú határozatával a Vállalkozót jelölte ki győztes ajánlattevőnek és döntött arról, hogy a szerződést a Vállakozóval kívánja megkötni.

**I. A Szerződés tárgya**

1. A Megrendelő megrendeli, a Vállalkozó elvállalja **Telki Község Önkormányzatának tulajdonában lévő épületek üzemeltetési feladatainak ellátását.** Ezen üzemeltetési feladatok részletesen a jelen szerződés 1. számú mellékletében meghatározott tervszerű megelőző karbantartási és szükség szerinti eseti hibajavítási feladatok elvégzését jelentik.

Az üzemeltetési feladatokat Vállalkozó az 1. számú mellékletben foglaltak, valamint Megrendelő utasításainak megfelelően végzi.

A berendezések meghibásodásainak észlelése és feltárása elsősorban Vállalkozó feladata. Vállalkozó e célból folyamatosan, de legalább minden második nap ellenőrzi az épületek és berendezéseik műszaki állapotát. Észlelt hibát a Megrendelő is bejelenthet Vállalkozó felé.

A hiba Vállalkozó általi észlelése, vagy Megrendelő részéről történt írásos bejelentése után Vállalkozó haladéktalanul megkezdi annak elhárítását. Megrendelő a hibát a 3. melléklet szerinti hibabejelentő lapon jelenti be Vállalkozónak, akár elektronikus formában megküldve számára a bejelentőt. Vállalkozó a hibát 48 órán belül, sürgős halasztást nem igénylő esetben haladéktalanul vállalja kijavítani az 1. számú mellékletben foglaltak szerint.

Vállalkozó az elvégzett karbantartásról, illetve a javításokról a 2. számú melléklet szerinti munkalapot tölt ki és azt Megrendelő rendelkezésére bocsátja.

A folyamatos szolgáltatások (karbantartás, javítás, ellenőrzés, mérés, stb…) átadás-átvétele Megrendelő képviselőjével közösen tartott helyszíni szemlén, szemrevételezéssel történik.

A szervizmunkák, hibajavítások átvétele a helyszíni szemlét követően a kiállított munkalapok leigazolásával történik

**II. A Szerződés időbeli hatálya,** **teljesítési határideje és helye**

1. Jelen szerződés az aláírásának napján – amennyiben nem egy napon írják alá a Felek a szerződést, az utolsó aláírás napján - lép hatályba és a hatályba lépéstől számított 12 hónap határozott időre jön létre.

2. A teljesítés helye: az 1. számú mellékletben meghatározott hely.

3. A munkaterület átadás-átvétele:

A Szerződésből eredő kötelezettségeket a Megrendelő rendelkezése alatt álló, a jelen Szerződésben kijelölt területen kell végezni.

A Megrendelő 2021……….… napján átadja Vállalkozónak:

* a munkavégzés helyét, valamint
* a munkavégzéshez feltétlenül szükséges meghatározott helyiségeket
* szükség szerint a karbantartással érintett berendezések műszaki leírását, szervizelési utasítását

Az átadás szemrevételezéssel, a teljesítés helyének bejárásával, jegyzőkönyvileg rögzítetten történik.

A munkaterület átvétele (rendelkezésre bocsátása) nem jelenti a terület feletti rendelkezési jog átvételét (átadását).

A szolgáltatás teljesítéséhez szükséges esetleges elektromos áram-, fűtés-, világítás-, és vízellátás költsége – a Felek eltérő megállapodásától eltekintve – a Megrendelőt terheli.

**III. A Megrendelő jogai és kötelezettségei**

1. Megrendelő jogosult a Vállalkozót jelen szerződés keretein belül utasítani. Az utasítás nem terjedhet ki a tevékenység megszervezésére, és nem teheti a teljesítést terhesebbé. Megrendelő köteles a feladatok végrehajtásához szükséges intézkedéseket saját hatás- és felelősségi körében kiadni és végrehajtani.

Az utasítás vonatkozhat különösen:

* a felhasználandó eszközökre, anyagokra, ezek minőségére,
* a Megrendelő által rendelkezésre bocsátott munkahely használatának, őrzésének módjára, a balesetvédelmi körülményekre,
* a munkafolyamat egyes elemeire.

2. A Vállalkozó a Megrendelő által adott anyaggal, illetve utasítás szerint nem végezheti el a munkát, ha ez jogszabály vagy hatósági rendelkezés megsértésére, vagy az élet- és vagyonbiztonság veszélyeztetésére vezetne.

3. Megrendelő jogosult a Vállalkozó tevékenységét bármikor ellenőrizni. Megrendelő jogosult az elvégzendő feladatok végrehajtását azok befejezését megelőzően is ellenőrizni.

Nem mentesül a Vállalkozó a felelősség alól, ha a Megrendelő az ellenőrzést elmulasztotta vagy nem megfelelően végezte el.

Az ellenőrzést a Megrendelő végezheti megbízottja, vagy más vállalkozó, intézmény útján is. Erről a Vállalkozót értesíteni köteles.

Az ellenőrzés szükség szerint, a Vállalkozó (vagy megbízottja) jelenlétében történik. Az ellenőrzésen tapasztaltakat a Felek jegyzőkönyvbe foglalják.

Ha az ellenőrzés során észlelt körülmények arra mutatnak, hogy a teljesítés hibás lesz, a szavatossági jogok már ekkor érvényesíthetők.

4. Megrendelő köteles a feladatok teljesítéséhez szükséges minden rendelkezésére álló információt, dokumentációt vagy egyéb anyagot a Vállalkozónak átadni. Megrendelő köteles az elvégzendő feladatokat érintő döntésekről, tervekről a Vállalkozót tájékoztatni.

5. Megrendelő a Vállalkozó szerződésszerű teljesítése esetén a meghatározott szolgáltatások átvételére, a teljesítésigazolás kiállítására, valamint a vállalkozói díj Vállalkozó részére történő megfizetésére köteles.

6. Megrendelő biztosítja a Vállalkozó számára a teljesítési helyekre történő belépést. Megrendelő a szerződés hatályba lépését követően értesíti a Vállalkozót a teljesítési helyre történő belépés feltételeiről, az ott tartózkodással és a munkavégzéssel kapcsolatos belső biztonsági és egyéb előírásokról.

**IV. A Vállalkozó jogai és kötelezettségei**

1. Vállalkozó köteles Megrendelő utasításai és a műszaki leírás alapján a szolgáltatást saját eszközeivel ellátni. Az eszközöknek a teljesítés helyére történő szállítása, illetve a Szerződés megszűnésekor az onnan történő elszállítása a Vállalkozó költsége. A Vállalkozó köteles írásban rögzíteni és a Megrendelőnek átadni, hogy milyen eszközöket visz be a Megrendelő telephelyére.

A Vállalkozó jogosult a részére biztosított helyiségeket, gépeket, berendezéseket stb. – a Szerződés teljesítése érdekében szükséges körben – használni.

2. Vállalkozó köteles annyi, megfelelő képzettséggel, szakértelemmel rendelkező személyt foglalkoztatni, amennyi mindenkor elégséges a jelen szerződés maradéktalan teljesítéséhez.

3. Megrendelő fenntartja a jogot arra, hogy a Vállalkozó által a jelen szerződésben meghatározott feladatai ellátása érdekében foglalkoztatott személyekkel szemben egyéb biztonsági feltételeket határozzon meg a Megrendelő mindenkor hatályos adatbiztonsági előírásainak megfelelően. Ennek keretében Megrendelő előírhatja a foglalkoztatott személy vonatkozásában erkölcsi bizonyítvány benyújtását. Az előírt biztonsági feltételek meglétének hiányában az érintett személy a feladatok ellátásában nem vehet részt. A Megrendelő fenntartja azt a jogot is, hogy egyes személyeknek a feladatok ellátásban való részvételét visszautasítsa.

4. Vállalkozó szavatolja, hogy rendelkezik a tevékenysége folytatásához szükséges összes hatósági és egyéb engedéllyel, eszközzel és megfelelő szakértelemmel rendelkező humánerőforrással, amely a jelen szerződés teljesítéséhez szükséges. Vállalkozó kijelenti továbbá, hogy feladatait az általában elvárható legnagyobb gondossággal és szakszerűséggel látja el.

5. Vállalkozó szavatolja, hogy nincs és jelen szerződés időtartama alatt nem is lesz harmadik fél irányában olyan kötelezettsége, amely jelen szerződés teljesítését részben vagy egészben gátolná, akadályozná vagy ellehetetlenítené.

6. Vállalkozó a jelen szerződésben meghatározott feladatainak teljesítése érdekében jogosult a teljesítési helyszínekre belépni és ott tartózkodni, köteles azonban a Megrendelő belső szabályzataiban meghatározott biztonsági és belépési előírásokat betartani.

7. Vállalkozó betartja a munkavédelmi előírásokat és köteles minden tőle elvárható intézkedést megtenni annak érdekében, hogy tevékenysége során a Megrendelő működését csak a legszükségesebb mértékig zavarja. Köteles továbbá minden szükséges intézkedést megtenni a tevékenységével összefüggő esetleges károk, balesetek és egyéb, nem rendeltetésszerű működés vagy állapot elkerülése, elhárítása vagy helyreállítása érdekében. Vállalkozó teljes körű felelősséggel tartozik az általa végzett tevékenységgel összefüggésben használt vagy alkalmazott anyagok, eszközök, módszerek megfelelőségért.

8. Vállalkozó a jelen szerződés teljesítését nem engedheti át, illetve a jelen szerződésből származó jogait illetve kötelezettségeit nem engedményezheti, vagy ruházhatja át harmadik személyre a Megrendelő előzetes írásos hozzájárulása nélkül.

9. Vállalkozó a jelen szerződés teljesítése során bekövetkezett vagy a tudomására jutó valamennyi hiányosságról, kárról, illetve a szerződésszerű teljesítést befolyásoló egyéb lényeges körülményről haladéktalanul értesíti a Megrendelőt.

10. A Vállalkozó köteles a Megrendelőt minden olyan körülményről haladéktalanul értesíteni, amely a vállalkozás eredményességét vagy kellő időre elvégzését veszélyezteti vagy gátolja. Az értesítésben meg kell jelölni, hogy a bekövetkezett körülmény milyen mértékben, és milyen módon érinti a Szerződés teljesítését. Az értesítés elmulasztásából, vagy nem megfelelő tartalmából eredő kárért a Vállalkozó felelős.

11. Ha a Megrendelő alkalmatlan eszközt, anyagot vagy pedig célszerűtlen vagy szakszerűtlen utasítást ad, erre a Vállalkozó köteles a Megrendelőt figyelmeztetni. A figyelmeztetés elmulasztásából eredő kárért a Vállalkozó felelős. Ha a Megrendelő a figyelmeztetés ellenére az utasítást fenntartja, vagy nem szolgáltatnak megfelelő anyagot, a Vállalkozó a Szerződéstől elállhat. Ha nem áll el, a kapott anyaggal, illetőleg a Megrendelő utasítása szerint a Megrendelő kockázatára köteles a munkát elvégezni. Az ezzel okozott többletköltséget a Megrendelő köteles a Vállalkozónak megtéríteni.

12. A Vállalkozó köteles a munkavédelmi, biztonságvédelmi, tűzvédelmi és környezetvédelmi szabályokat a munkaterületen, illetve a tevékenység végzése során betartani és betartatni, az ezen kötelezettség elmulasztásából eredő a Megrendelőnek, illetve harmadik személyeknek okozott károkért felelősséggel tartozik.

13. A Vállalkozó a munkaterület átadás-átvételétől kezdve karbantartási/szolgáltatási naplót vezet, amelyet a szolgáltatás helyszínén tart. A karbantartási naplóban a Felek a szolgáltatással, az ellenőrzéssel és vizsgálatokkal, az átadás-átvétellel kapcsolatos körülményeket, az ellenőrzések és vizsgálatok eredményeit, méréseket stb. rögzítik. A naplóbejegyzésre meghatalmazott személyeket a Felek kötelesek a naplóban feltüntetni. A naplóban megállapítások, megjegyzések, kifogások stb. bejegyzésére kizárólag a jelen Szerződésben megnevezett személyek jogosultak. A Megrendelő utasításait a szolgáltatási naplóba történő bejegyzéssel közli a Vállalkozóval.

14. A Vállalkozó kijelenti, hogy a közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével összefüggő egyes törvények módosításáról szóló 2003. évi XXIV. törvényben foglaltakat ismeri és tudomásul veszi.

15. A Vállalkozó tudomásul veszi, hogy munkáját működő épületekben végzi, ezért fokozott figyelmet fordít arra, hogy a munkaterületén kívül eső épületrészek folyamatosan és biztonságosan üzemeltethetők maradjanak. A Megrendelő a Vállalkozót kioktatta a teljesítés helyének sajátosságairól, amit a Vállalkozó a jelen Szerződés aláírásával elismer. A Vállalkozó köteles előre a szolgáltatási naplóban bejelenteni, egyeztetni és előre engedélyeztetni mindazon munkálatok elvégzésének idejét és időtartamát, amelyek a Megrendelő területeinek folyamatos működését vagy a működés biztonságát, esetlegesen az egyéb vállalkozók szolgáltatásának ellátását zavarják (közmű hálózat, számítástechnika, tűz- és vagyonvédelem, tartalékvilágítás stb.). Az Óvodákban a fokozott hanghatással járó munkavégzéseket – kivéve a halaszthatatlan hibaelhárításokat – az alvási időn kívül kell végezni.

16. A teljesítés során a Vállalkozó köteles bevonni legalább 1 fő villanyszerelő vagy ipari elektronikai technikus vagy elektrotechnikus, vagy ezeknek megfeleltethető szakmunkás, szakközépiskolai vagy OKJ szakképesítésű, legalább 24 hónap szakmai tapasztalattal rendelkező szakembert, illetve legalább 1 fő épületgépész vagy víz-gáz-fűtésszerelő vagy gázvezeték és készülékszerelő vagy ezeknek megfeleltethető szakmunkás, szakközépiskolai vagy OKJ szakképesítésű, legalább 24 hónap szakmai tapasztalattal rendelkező szakembert.

**V. A teljesítés**

1. Vállalkozó teljesítése akkor tekinthető szerződésszerűnek, ha a szerződés keretében meghatározott feladatait és a jelentés elkészítését határidőben, maradéktalanul, a szerződésben és mellékletében meghatározottak szerint megfelelően teljesítette.

2. Vállalkozó a tárgyhavi feladatainak elvégzéséről havonta jelentést készít, melyet a Megrendelő kapcsolattartója ellenjegyzésével lát el. A jelentés elkészítésének és a teljesítésigazolás kiállítására jogosult személynek történő benyújtásának határideje a tárgyhó utolsó napját követő 5. nap.

3. Megrendelő a jelentés kézhezvételét követő 5 napon belül írásban nyilatkozik a teljesítésigazolás kibocsátásával és Vállalkozónak történő átadásával a teljesítés elfogadásáról. Amennyiben a jelentés nem alkalmas a feladat teljesítésének igazolására, úgy Megrendelő határidő tűzésével hiánypótlásra hívja fel Vállalkozót. Vállalkozó a teljesítésigazolás kézhezvétele után jogosult számlájának benyújtására.

4. A Szerződés teljesítése során a Felek a jóhiszeműség és tisztesség követelményének megfelelően kölcsönösen együttműködve kötelesek eljárni.

5. A Vállalkozónak a Szerződés teljesítése érdekében úgy kell eljárnia, ahogy az az adott helyzetben, és az elvárt szolgáltatással szemben támasztott szakmai követelmények alapján elvárható, a Megrendelőnek pedig ugyanilyen módon elő kell segítenie a teljesítést.

6. A Szerződés tárgya teljesítését Vállalkozó köteles megfelelő, a Megrendelővel előzetesen egyeztetett alkalmazotti létszám állandó, együttes munkájával biztosítani. Az alkalmazotti létszám és szaktudás tekintetében Vállalkozó a jelen szerződés megkötésekor nyilatkozik.

7. A teljesítés módja vonatkozásában a Vállalkozó köteles

 a jelen Szerződést kifogástalanul, magas színvonalon, folyamatosan teljesíteni,

 a munkavégzést úgy megszervezni, hogy biztosítsa a szolgáltatáshoz tartozó munka gazdaságos és gyors befejezését.

8. A szolgáltatásnak alkalmasnak kell lennie arra, hogy az rendeltetésének, illetve a szerződéskötéskor közölt célnak megfeleljen.

9. A Vállalkozó köteles jelen szerződés alapján végzett munkáinak elvégzését (a szerződés folyamatos teljesítése: karbantartások, javítások, ellenőrzések, mérések, stb…) munkanaplóban rögzíteni, a naplót a Megrendelőnek rendszeresen bemutatni és a Megrendelővel hetente egy alkalommal ellenjegyeztetni. A szerződéses véghatáridő leteltekor a Felek átadás-átvételi eljárást folytatnak le, amelyről teljesítés igazolási jegyzőkönyvet vesznek fel.

10. A Vállalkozó szavatosságot vállal azért, hogy az általa elvégzett szolgáltatás megfelel a törvényben, a Megrendelő pályázati felhívásában és a jelen Szerződésben meghatározott követelményeknek, jogszabályokban esetlegesen meghatározott szabványoknak, illetve rendeltetésszerű használatra egyébként alkalmas.

**VI. A teljesítést biztosító mellékkötelezettségek, felelősségi kérdések**

1. Megrendelő késedelmi kötbérre válik jogosulttá, amennyiben Vállalkozó olyan okból, amelyért felelős, jelen szerződésben meghatározott kötelezettségeit késedelmesen teljesíti. A késedelmi kötbér alapja a késedelemmel érintett hónapra járó nettó vállalkozói díj, mértéke az eredménytelenül eltelt teljesítési határidőtől a teljesítés megtörténtéig a késedelem 1-10. napja alatt napi 0,5%, a késedelem 11. napjától napi 1 % mértékű. A késedelmi kötbér maximális mértéke 20%. Amennyiben Vállalkozó késedelme valamely határidő tekintetében eléri a 25 napot, Megrendelő érdekmúlás miatt jogosult jelen szerződéstől elállni vagy azt felmondani. A késedelmi kötbér kifizetése a késedelem megszűnésekor, a póthatáridő lejártával vagy jelen szerződés késedelmet követő meghiúsulása (nemteljesítése) esetén válik esedékessé.

2. Megrendelő – a Ptk. 6:187. § (2) bekezdésére is figyelemmel – hibás teljesítési kötbérre válik jogosulttá a hibás teljesítéstől a hibátlan teljesítésig, amennyiben Vállalkozó olyan okból, amelyért felelős, a jelen szerződésben meghatározott kötelezettségeit hibásan teljesíti. A hibás teljesítési kötbér kifizetése a nem szerződésszerű teljesítéssel kapcsolatos kifogásnak a Vállalkozóval történő írásbeli közlésével válik esedékessé. A hibás teljesítési kötbér alapja, mértéke és maximális mértéke megegyezik a késedelmi kötbérnél meghatározottakkal. Amennyiben a hibás teljesítéstől számított időtartam – hibátlan teljesítés nélkül – eléri a 25 napot, Megrendelő érdekmúlás miatt jogosult jelen szerződéstől elállni vagy felmondani.

3. Amennyiben Vállalkozó a jelen szerződésben meghatározott kötelezettségeit olyan okból, amelyért felelős, nem teljesíti, vagy 25 (huszonöt) napot meghaladó késedelembe esik, köteles meghiúsulási kötbért fizetni. A meghiúsulási kötbér alapja a jelen szerződés még hátralevő időtartamára eső nettó vállalkozói díj, mértéke 30%. A meghiúsulási kötbér kifizetése jelen szerződés által Megrendelőnek biztosított elállási vagy felmondási jog Megrendelő általi gyakorlásának vagy jelen szerződés lehetetlenülésének napjától számított 10. napon válik esedékessé.

4. Hibás teljesítés esetén Megrendelő a hiba kijavítására írásban póthatáridőt tűz. Amennyiben Vállalkozó a póthatáridőre sem teljesít szerződésszerűen, a részteljesítést meghiúsultnak kell tekinteni, és a nemteljesítésre vonatkozó rendelkezéseket kell megfelelően alkalmazni. A póthatáridő tűzése nem mentesíti Vállalkozót a hibás teljesítésre vonatkozó szankciók alól, azok az eredeti határidőknek megfelelően alkalmazandók. Amennyiben a póthatáridő tűzése a feladat jellegéből adódóan nem alkalmazható, az adott feladatot részlegesen meghiúsultnak kell tekinteni, és a nemteljesítésre vonatkozó szankciókat kell ennek arányában alkalmazni.

5. Vállalkozó késedelmes, hibás vagy nem teljesítése esetén Megrendelőnek jogában áll az esedékessé vált kötbért a Vállalkozónak fizetendő díjból visszatartani.

6. Bármely nem szerződésszerű teljesítés jogi fenntartás nélküli elfogadása Megrendelő részéről nem értelmezhető joglemondásként azon igényekről, amelyek Megrendelőt a szerződésszegés következményeként megilletik, kivéve, ha Vállalkozó Megrendelő előzetes kérésére teljesített nem szerződésszerűen, illetve, ha Megrendelő tudott, vagy az általában elvárható gondossággal tudnia kellett volna arról, hogy nem szerződésszerű teljesítést fogad el.

7. A Vállalkozó tevékenységével összefüggő, a szerződés időtartama alatt keletkező károkért Megrendelő nem vállal felelősséget. Vállalkozó az esetleges károk elhárítása érdekében köteles saját nevére szóló, meglévő felelősségbiztosítását kiterjeszteni vagy új biztosítást kötni a jelen szerződés tárgyát képező feladatok ellátására. Vállalkozó köteles az eredeti felelősségbiztosítási kötvényt legkésőbb a szerződés aláírásakor Megrendelő részére átadni. A felelősségbiztosítási kötvény (vagy annak Megrendelő által készített másolati példánya) mellékletként kerül csatolásra a szerződéshez. A felelősségbiztosításnak legalább 100 millió Ft/év összegre szükséges kiterjednie. A felelősségbiztosítási kötvény Megrendelő részére történő átadása a jelen szerződés hatályba lépésének feltétele.

**VII. Vállalkozói díj és fizetési feltételek**

1. Felek megállapodnak, hogy Vállalkozót szerződésszerű teljesítése esetén a szerződés aláírásától 2022.03.31-ig havonta nettó …,-Ft/hó + ÁFA, azaz nettó … forint + ÁFA vállalkozói átalánydíj illeti meg.

2. A vállalkozói díj tartalmazza a szolgáltatás teljesítésének valamennyi munkadíját, saját szerszámok használatát, napi és időszakos karbantartások és felülvizsgálatok díjait, azaz valamennyi díjat és költséget, kivéve a felmerülő anyagköltségeket.

A Vállalkozó az e helyütt meghatározott összegen felül többletdíjat, költségtérítést – az anyagköltségek kivételével - semmilyen jogcímen nem követelhet.

Az üzemeltetéssel összefüggő munkavégzések anyagköltségei Megrendelőt terhelik (Pl. izzócsere esetén az izzók ára, csapok szaniterek cseréje esetén a csapok, szaniterek ára, kazánok meghibásodásából eredő alkatrész csere esetén az alkatrész ára, stb.).

A szükséges új vagy pótanyagok beszerzése Vállalkozó feladata, melyet előzetesen egyeztetni köteles Megrendelővel. Megrendelő jóváhagyása esetén Vállalkozó a szükséges anyagot maga szerzi be, a saját nevére szóló számla ellenében. Vállalkozó havonta a havi vállalkozói díjról szóló számla benyújtásával egyidejűleg az előző időszakban felmerült anyagköltségekről számlát állít ki a Megrendelő felé.

3. A Vállalkozó a havi vállalkozói díjról a teljesítés igazolását követően kiállított számláját köteles átadni a Megrendelőnek a tárgyhót követő 5. napig. Megrendelő a szerződés szerinti díjat a megfelelően kiállított számla és az ahhoz mellékelt teljesítésigazolás alapján, a számla kézhezvételétől számított 30 napos fizetési határidővel fizeti meg banki átutalás útján, Vállalkozó …………………………… számú bankszámlájára.

4. Vállalkozó a számlát a kiállított teljesítésigazolás alapján, magyar forintban (HUF) állítja ki. Az általános forgalmi adó (ÁFA) mértékének megállapítása a mindenkor hatályos jogszabályi előírások alapján történik.

5. A Megrendelő részéről Hoós Péter településüzemeltetési előadó jogosult a teljesítés igazolására. A Megrendelő a tárgyhót követő 10. napig köteles megvizsgálni a szolgáltatás teljesítését, és amennyiben nem fedez fel olyan hibát, vagy mulasztást, amely miatt a teljesítés nem lenne elfogadható, köteles kiállítani a teljesítés igazolását.

6. Fizetési késedelem esetén Megrendelő a Polgári Törvénykönyvről szóló 2013. évi V. törvény (továbbiakban: Ptk.) 6:155. §-ban foglaltak szerinti késedelmi kamat megfizetésére köteles.

7. A Vállalkozó a Megrendelőtől előleget semmilyen jogcímen és esetben nem kérhet.

**VIII. Vis major**

1. Egyik fél sem tehető felelőssé a jelen szerződés szerinti kötelezettségének elmulasztásáért, ha a mulasztás elháríthatatlan külső ok, vis major következménye. Felek vis majornak tekintik különösen, de nem kizárólagosan a következőket: tűzvész, vihar, földrengés, árvíz, aszály, járvány, áramszünet, karantén korlátozások,

2. Az a fél, akinek az érdekkörében a vis major bekövetkezik, köteles erről a másik felet haladéktalanul írásban értesíteni. Az értesítés elmaradásáért az arra kötelezett fél felelős.

3. A vis major bekövetkezése nem érinti a már megelőzőleg teljesített szolgáltatásokat, illetőleg az azokkal kapcsolatos fizetéseket. Felek azon feladataikat, amelyek teljesítésére a vis major bekövetkezése ellenére is képesek, kötelesek teljesíteni.

**IX. A szerződés megszűnése, felmondása**

1. Megrendelő A jelen szerződés a II.1. pontban meghatározott időtartam lejártát megelőző 30. napig egyoldalú nyilatkozatával jogosult a jelen szerződést legfeljebb további egy évvel meghosszabbítani. A Megrendelő ilyen irányú nyilatkozata hiányában a szerződés a II.1. pontban meghatározott időpontban megszűnik.

2. Amennyiben a jelen szerződésből eredő kötelezettségeit bármelyik fél súlyosan megszegi, a sérelmet szenvedett másik fél jogosult a szerződést azonnali hatállyal felmondani, egyoldalú, indokolást tartalmazó írásbeli nyilatkozat útján, és követelheti a neki okozott kár megtérítését, valamint a jelen szerződés szerinti egyéb szankciókat – különös tekintettel a kötbérkövetelésekre – jogosult érvényesíteni (rendkívüli felmondás).

Súlyos szerződésszegésnek minősül különösen, amennyiben

i. a Vállalkozó hibás teljesítés esetén póthatáridőre sem javítja ki a hibát;

ii. a Vállalkozó a teljesítéssel 25 (huszonöt) napot meghaladó késedelembe esik;

iii. a Vállalkozó ellen jogerősen felszámolási, vagy csődeljárást rendelnek el – kivéve a csődeljárásról és a felszámolási eljárásról szóló 1991. évi IL. törvény 11. § (2) bekezdés h) pontjában meghatározott esetet –, vagy végelszámolását rendelik el;

iv. Vállalkozóval szemben az illetékes cégbíróság előtt törlési eljárás indul;

v. a késedelmi és / vagy hibás teljesítési kötbér eléri a maximumát;

vi. Vállalkozó bármilyen módon megtéveszti Megrendelőt, vagy valótlan adatot szolgáltat és ez közvetlen vagy közvetett módon káros hatással lehet a szerződéses kötelezettségek teljesítésére;

vii. a Vállalkozó a teljesítést jogos ok nélkül megtagadja;

viii. a Vállalkozó együttműködési kötelezettségét tartósan elmulasztja, vagy egyébként olyan magatartást tanúsít, mely sérti Megrendelő gazdasági, szakmai érdekeit;

ix. a Megrendelő együttműködési kötelezettségét tartósan elmulasztja, vagy információ- és dokumentumok szolgáltatására vonatkozó kötelezettségét nem teljesíti, és ezzel Vállalkozó teljesítését jelentősen akadályozza;

x. bármelyik fél olyan magatartást tanúsít, mely sérti a másik fél jó hírnevét;

xi. jogszabályon alapuló felmondási okok állnak fenn;

xii. titoktartási kötelezettségét bármelyik fél megszegi;

xv. Vállalkozót a bíróság büntetőügyben jogerősen elmarasztalja;

xvii. amennyiben Vállalkozó szavatossági kötelezettségének határidőben, illetve jelen szerződésben meghatározottak szerint nem tesz eleget.

3. A Felek rögzítik, hogy jelen szerződés Megrendelő részéről történő felmondása a szerződésszegéshez fűződő egyéb szankciók vagy jogosultságok gyakorlását nem zárja ki, illetve nem korlátozza.

4. Jelen Szerződés bármely okból történő megszüntetése vagy megszűnése esetén Felek kötelesek 10 napon belül elszámolni egymással.

**X. Bizalmas információk felhasználása, titoktartás**

1. Felek továbbá tudomásul veszik, hogy az információs önrendelkezési jogról és az információszabadságról szóló 2011. évi CXII. törvény 32-37. §-ában foglaltak szerint jelen szerződés lényeges tartalmáról szóló tájékoztatást, illetőleg a nyilvánosságra hozatalt – a személyes adatok kivételével – a Megrendelő még az üzleti titokra való hivatkozással sem tagadhatja meg.

2. Vállalkozó tudomásul veszi, hogy a Megrendelő jelen szerződés tárgyát, a Felek nevét, a jelen szerződés értékét, időtartamát, valamint az említett adatok változásait a szerződéskötést követően haladéktalanul közzéteheti honlapján.

3. Vállalkozó jogosult – a Megrendelő előzetes írásbeli engedélye alapján – jelen szerződés megnevezését (típusát), tárgyát, a Megrendelő nevét üzleti referenciaként felhasználni.

**XI. Vitás kérdések rendezése**

1. Feleknek meg kell tenniük mindent annak érdekében, hogy közvetlen tárgyalások útján rendezzenek minden olyan vitás kérdést, amely közöttük a szerződés keretében vagy a szerződéssel kapcsolatosan felmerült. Minden, a szerződés megkötése után felmerülő, a szerződés teljesítését akadályozó körülményről a Felek kölcsönösen kötelesek egymást a meghatározott kapcsolattartókon keresztül e-mailben vagy a Magyar Posta Zrt. által kézbesített tértivevényes levélben (a továbbiakban: Levél) írásban tájékoztatni.

2. Amennyiben Felek a tárgyalások megkezdésétől számított 30 napon belül nem tudják rendezni a szerződés alapján vagy ezzel összefüggésben keletkezett jogvitájukat, abban az esetben kikötik a Budai Központi Kerületi Bíróság, illetve hatáskör hiányában a mindenkor hatályos Polgári Perrendtartásról szóló törvény szerint hatáskörrel és illetékességgel rendelkező bíróság jár el.

**XII. Szakmai kapcsolattartásra és teljesítésigazolásra jogosult személyek**

1. Megrendelő részéről

Szakmai kapcsolattartó személy(ek):

Név: Hoós Péter településüzemeltetési ügyintéző

Cím: 2089 Telki, Petőfi Sándor utca 1.

Telefon: +36-70-429-72-67

E-mail: muszak@telki.hu

A jelen szerződés tárgyát képező feladatok teljesítését az ................................, vagy az általa meghatalmazott személy jogosult igazolni.

2. Vállalkozó részéről

Szakmai kapcsolattartó:

Név:

Cím:

Telefon:

E-mail:

3. Felek az összes írásbeli értesítést és nyilatkozatot kizárólag a másik fél kijelölt kapcsolattartójához kötelesek eljuttatni, és kizárólag a másik fél kapcsolattartójától jogosultak az ilyen értesítéseket és tájékoztatásokat elfogadni.

4. A Felek saját, illetve kapcsolattartójuk adatainak módosulásáról egymást kötelesek haladéktalanul írásban értesíteni, amely nem minősül a szerződés módosításának. Az értesítés elmaradásából adódó károkért, hátrányért a felelősséget a mulasztó fél viseli.

**XIII. Egyéb rendelkezések**

1. Amennyiben valamelyik fél nem követeli meg a jelen szerződés valamely rendelkezésének pontos betartását, az nem értelmezhető úgy, hogy ez a fél a későbbi hasonló természetű hibás teljesítések esetén lemond a részére biztosított jog érvényesítéséről.

2. Felek jelen szerződést kizárólag közös megegyezéssel, írásban jogosultak módosítani

3. A jelen szerződés bármely pontjának vagy rendelkezésének érvénytelensége nem jelenti a teljes szerződés érvénytelenségét, kivéve, ha az érvénytelennek minősülő rendelkezés vagy rész nélkül a Felek a szerződést nem kötötték volna meg, vagy e rendelkezés, illetve rész hiányában a szerződés értelmetlenné vagy értelmezhetetlenné válna.

4. Vállalkozó kijelenti, hogy az államháztartásról szóló 2011. évi CXCV. törvény (továbbiakban: Áht.) 41. § (6) és az államháztartásról szóló törvény végrehajtásáról szóló 368/2011. (XII.31.) Korm. rendelet (továbbiakban: Ávr.) 50. § (1a) bekezdéseire figyelemmel a nemzeti vagyonról szóló 2011. évi CXCVI. törvény 3. § (1) 1. pontja szerinti átlátható szervezetnek minősül. Kijelenti továbbá, hogy amennyiben ebben bármilyen változás történik, úgy arról haladéktalanul értesíti Megrendelőt. Megrendelő tájékoztatja Vállalkozót, hogy valótlan tartalmú nyilatkozat esetén Megrendelő jelen szerződést felmondja vagy – ha a szerződés teljesítésére még nem került sor – a szerződéstől eláll.

A jelen Szerződés elválaszthatatlan részét képezik az alábbi mellékletek:

1. számú melléklet: Műszaki leírás, a jelen szerződéssel érintett intézmények, azok helyiségei, berendezései, a kapcsolódó feladatok felsorolása

2. számú melléklet: Feladat elvégzési lap

3. számú melléklet: Hibabejelentő lap

4. számú melléklet: Vállalkozó részéről a munkavégzéshez szükséges személyi, műszaki, technikai feltételek rendelkezésére állásának igazolása nyilatkozati formában. (Kapacitás lekötés, Munkavállalók névsora, Eszközleltár)

5. számú melléklet: Vállalkozó vonatkozásában az összes szükséges engedélyt, jogosultságot igazoló dokumentum csatolása másolatban

6. számú melléklet: Felelősségbiztosítási kötvény

A jelen Szerződésben nem szabályozott kérdésekben a Ptk. valamint az egyéb kapcsolódó jogszabályok rendelkezései irányadóak.

A szerződő Felek a jelen Szerződést annak áttanulmányozása és értelmezése után, mint akaratukkal mindenben megegyezőt, az alulírott helyen és időben jóváhagyólag írják alá.

Telki,

|  |  |
| --- | --- |
| ----------------------------------------------Telki Község Önkormányzataképviseli: Deltai Károly polgármesterMegrendelő | --------------------------------------------------képviseli: Vállalkozó |

**Pénzügyileg ellenjegyzem:**

Vetési Vincéné

pénzügyi csoportvezető

**2. sz. melléklet: (Épületüzemeltetési feladatok ellátásának dokumentálása)**

|  |  |  |  |
| --- | --- | --- | --- |
| **Feladat kiadásának dátuma** | **Elvégzendő feladat leírása** | **Határidő** | **Feladat elvégzésének dátuma** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**3.sz. Melléklet**

**HIBABEJELENTŐ LAP**

|  |
| --- |
| **Bejelentő adatai:**Intézményi név: .......................................... Tel:…………………… Fax:……………………Bejelentő személy neve, beosztása: …….………………  |
| **Bejelentés időpontja:**….…….. év ……………..….. hó ………nap ………óra …….perc |
| **A hibajelenség leírása:** |
| **Eszköz megnevezése:** **🞏** |

**É P Ü L E T Ü Z E M E L T E T É S I F E L A D A T O K**

**T E L K I Község Önkormányzatának tulajdonában lévő épületekre**

**Szerződött céggel történő ellátás keretében**

**Műszaki leírás**

**Telki Polgármesteri Hivatal (Petőfi utca 1., 220 m2 és Fő utca 33. épületek, 120 m2)**

**Általános feladatok:**

* Téli időszakban a fűtési rendszer ellenőrzése, kiemelt figyelemmel a radiátorok légtelenítésére, radiátor szelepek (alsó és felső) beállítása, Kazán nyomás ellenőrzése és a szükség szerinti feltöltések elvégzése, Kazán és radiátorok csöpögésének, szivárgásának felderítése és szükség szerinti megszüntetése. Hetente egyszer el kell végezni az ellenőrzést és szükség szerinti a javítást, beállítást.
* Elektromos forróvíztároló berendezések ellenőrzése. Hetente egyszer.
* Épület külső homlokzatán, lábazatán, a tető héjszerkezetén tapasztalt szemrevételezés alapján látható elváltozások felderítése és szükség szerinti beavatkozás elvégzése. Kéthetente egyszer.
* Tető ereszek takarítása, dugulás kialakulásának megelőzése. Évente kétszer.
* Rendezvények előtti – utáni bútormozgatások és berendezések elvégzése. Évente 12 alkalommal
* Kiégett izzók cseréje. Szükség szerint, de hetente 1 alkalommal ellenőrizni kell.
* Nyílászárók beállítása, karbantartása és alkatrészeinek szükség szerint cseréje. Szükség szerint, de havonta 1 alkalommal ellenőrizni kell.
* Iratraktárokban történő iratmozgatási feladatok elvégzése Havonta egyszer.
* A vizesblokkokban lévő szaniterek és tartozékainak (wc tartály, csaptelep, lefolyó szifon) ellenőrzése és szükség szerinti javítása, perlátorok vízkőmentesítése vagy szükség szerinti cseréje. Szükség szerint, de havonta 1 alkalommal ellenőrizni kell.
* Melléképület és környezetének rendben tartása. Havonta egyszer
* Hulladékgyűjtő edényzetek szállítási napon történő ki- és behelyezése. Szerdai napokon.

**Harangvirág utcai Óvoda (Harangvirág utca 3., 900 m2)**

**Általános feladatok:**

* Óvoda vezetősége által jelzett hibák felderítése és javítása, valamint dokumentálása. Hetente egyszer
* Téli időszakban a fűtési rendszer ellenőrzése, kiemelt figyelemmel a radiátorok légtelenítésére, radiátor szelepek (alsó és felső) beállítása, Kazán nyomás ellenőrzése és a szükség szerinti feltöltések elvégzése, Kazán és radiátorok csöpögésének, szivárgásának felderítése és szükség szerinti megszüntetése. Hetente egyszer el kell végezni az ellenőrzést és szükség szerinti a javítást, beállítást.
* Épület külső homlokzatán, lábazatán, a tető héjszerkezetén tapasztalt szemrevételezés alapján látható elváltozások felderítése és szükség szerinti beavatkozás elvégzése. Kéthetente egyszer.
* Tető ereszek takarítása, dugulás kialakulásának megelőzése. Évente kétszer.
* Kiégett izzók cseréje. Szükség szerint, de hetente 1 alkalommal ellenőrizni kell.
* Nyílászárók beállítása, karbantartása és alkatrészeinek szükség szerint cseréje. Szükség szerint, de havonta 1 alkalommal ellenőrizni kell.
* A vizesblokkokban lévő szaniterek és tartozékainak (wc tartály, csaptelep, lefolyó szifon) ellenőrzése és szükség szerinti javítása, perlátorok vízkőmentesítése vagy szükség szerinti cseréje. Szükség szerint, de havonta 1 alkalommal ellenőrizni kell.
* Vízlágyító berendezés sóval történő feltöltése. Szükség szerint, de havonta 2 alkalommal ellenőrizni kell.
* Hulladékgyűjtő edényzetek szállítási napon történő ki- és behelyezése. Szerdai napokon
* Tisztasági festés elvégzése a vizesblokkokban. Évente egyszer
* Parkoló víznyelők takarítása. Kéthavonta egyszer
* Rendezvények előtti – utáni bútormozgatások és berendezések elvégzése. Évente 12 alkalommal
* Udvari játszóeszközök általános ellenőrzése szemrevételezéssel és fizikai vizsgálattal, dokumentálva. Hetente egyszer
* Udvari fa játszóeszközök állagmegóvó festése a nyári szünetben. Évente egyszer, 12 játszóeszköz

**Tengelice utcai Óvoda (Tengelice utca 3., 560 m2)**

**Általános feladatok:**

* Óvoda vezetősége által jelzett hibák felderítése és javítása, valamint dokumentálása. Hetente egyszer
* Téli időszakban a fűtési rendszer ellenőrzése, kiemelt figyelemmel a radiátorok légtelenítésére, radiátor szelepek (alsó és felső) beállítása, Kazán nyomás ellenőrzése és a szükség szerinti feltöltések elvégzése, Kazán és radiátorok csöpögésének, szivárgásának felderítése és szükség szerinti megszüntetése. Hetente egyszer el kell végezni az ellenőrzést és szükség szerinti a javítást, beállítást.
* Épület külső homlokzatán, lábazatán, a tető héjszerkezetén tapasztalt szemrevételezés alapján látható elváltozások felderítése és szükség szerinti beavatkozás elvégzése. Kéthetente egyszer.
* Tető ereszek takarítása, dugulás kialakulásának megelőzése. Évente kétszer.
* Kiégett izzók cseréje. Szükség szerint, de hetente 1 alkalommal ellenőrizni kell.
* Nyílászárók beállítása, karbantartása és alkatrészeinek szükség szerint cseréje. Szükség szerint, de havonta 1 alkalommal ellenőrizni kell.
* A vizesblokkokban lévő szaniterek és tartozékainak (wc tartály, csaptelep, lefolyó szifon) ellenőrzése és szükség szerinti javítása, perlátorok vízkőmentesítése vagy szükség szerinti cseréje. Szükség szerint, de havonta 1 alkalommal ellenőrizni kell.
* Vízlágyító berendezés sóval történő feltöltése. Szükség szerint, de havonta 2 alkalommal ellenőrizni kell.
* Légkezelő berendezés felügyelete és szükség szerinti beállítása, kezelése. Szükség szerint, de havonta 2 alkalommal ellenőrizni kell.
* Hulladékgyűjtő edényzetek szállítási napon történő ki- és behelyezése. Szerdai napokon.
* Tisztasági festés elvégzése a vizesblokkokban. Évente egyszer.
* Árnyékoló napvitorla fel- és leszerelése időjárás függvényében. Évente 5 alkalommal.
* Parkoló víznyelők takarítása. Kéthavonta egyszer.
* Rendezvények előtti – utáni bútormozgatások és berendezések elvégzése. Évente 12 alkalommal
* Udvari játszóeszközök általános ellenőrzése szemrevételezéssel és fizikai vizsgálattal, dokumentálva. Hetente egyszer
* Udvari fa játszóeszközök állagmegóvó festése a nyári szünetben. Évente egyszer, 10 játszóeszköz

**Egészségház (Tücsök utca 2., 364 m2)**

**Általános feladatok:**

* Téli időszakban a fűtési rendszer ellenőrzése, kiemelt figyelemmel a radiátorok légtelenítésére, radiátor szelepek (alsó és felső) beállítása, Kazán nyomás ellenőrzése és a szükség szerinti feltöltések elvégzése, Kazán és radiátorok csöpögésének, szivárgásának felderítése és szükség szerinti megszüntetése. Hetente egyszer el kell végezni az ellenőrzést és szükség szerinti a javítást, beállítást.
* Épület külső homlokzatán, lábazatán, a tető héjszerkezetén tapasztalt szemrevételezés alapján látható elváltozások felderítése és szükség szerinti beavatkozás elvégzése. Kéthetente egyszer.
* Tető ereszek takarítása, dugulás kialakulásának megelőzése. Évente kétszer.
* Kiégett izzók cseréje. Szükség szerint, de hetente 1 alkalommal ellenőrizni kell.
* Nyílászárók beállítása, karbantartása és alkatrészeinek szükség szerint cseréje. Szükség szerint, de havonta 1 alkalommal ellenőrizni kell.
* A vizesblokkokban lévő szaniterek és tartozékainak (wc tartály, csaptelep, lefolyó szifon) ellenőrzése és szükség szerinti javítása, perlátorok vízkőmentesítése vagy szükség szerinti cseréje. Szükség szerint, de havonta 1 alkalommal ellenőrizni kell.
* Elektromos forróvíztároló berendezések ellenőrzése. Havonta kétszer.
* Vízlágyító berendezés sóval történő feltöltése. Szükség szerint, de havonta 2 alkalommal ellenőrizni kell.
* Légkezelő berendezés felügyelete és szükség szerinti beállítása, kezelése. Havonta kétszer.
* Hulladékgyűjtő edényzetek szállítási napon történő ki- és behelyezése. Szerdai napokon.
* Tisztasági festés elvégzése a vizesblokkokban. Évente egyszer.
* Parkoló víznyelők takarítása. Kéthavonta egyszer.

**Kodolányi János Közösségi Ház és Könyvtár, Pajta (Petőfi utca 2-4., 780 m2)**

**Általános feladatok:**

* Téli időszakban a fűtési rendszer ellenőrzése, kiemelt figyelemmel a radiátorok légtelenítésére, radiátor szelepek (alsó és felső) beállítása, Kazán nyomás ellenőrzése és a szükség szerinti feltöltések elvégzése, Kazán és radiátorok csöpögésének, szivárgásának felderítése és szükség szerinti megszüntetése. Hetente egyszer el kell végezni az ellenőrzést és szükség szerinti a javítást, beállítást.
* Épület külső homlokzatán, lábazatán, a tető héjszerkezetén tapasztalt szemrevételezés alapján látható elváltozások felderítése és szükség szerinti beavatkozás elvégzése. Kéthetente egyszer.
* Tető ereszek takarítása, dugulás kialakulásának megelőzése. Évente kétszer.
* Kiégett izzók cseréje. Szükség szerint, de hetente 1 alkalommal ellenőrizni kell.
* Nyílászárók beállítása, karbantartása és alkatrészeinek szükség szerint cseréje. Szükség szerint, de havonta 1 alkalommal ellenőrizni kell.
* A vizesblokkokban lévő szaniterek és tartozékainak (wc tartály, csaptelep, lefolyó szifon) ellenőrzése és szükség szerinti javítása, perlátorok vízkőmentesítése vagy szükség szerinti cseréje, szaniterek feltöltése. Szükség szerint, de havonta 1 alkalommal ellenőrizni kell.
* Vízlágyító berendezés sóval történő feltöltése. Szükség szerint, de havonta 2 alkalommal ellenőrizni kell.
* Hulladékgyűjtő edényzetek szállítási napon történő ki- és behelyezése. Szerdai napokon.

**Sportcsarnok (Kamilla utca 2., 1412 m2)**

**Általános feladatok:**

* Téli időszakban a fűtési rendszer ellenőrzése, kiemelt figyelemmel a légbefúvók megfelelő működésére, Kazán nyomás ellenőrzése és a szükség szerinti feltöltések elvégzése, Kazán és csővezetékei csöpögésének, szivárgásának felderítése és szükség szerinti megszüntetése. Hetente egyszer el kell végezni az ellenőrzést és szükség szerinti a javítást, beállítást.
* Épület külső homlokzatán, lábazatán, a tető héjszerkezetén tapasztalt szemrevételezés alapján látható elváltozások felderítése és szükség szerinti beavatkozás elvégzése. Kéthetente egyszer.
* Tető ereszek és gyűjtővezetékek takarítása, dugulás kialakulásának megelőzése. Évente kétszer.
* Kiégett világítótestek cseréje. Szükség szerint, de hetente 1 alkalommal ellenőrizni kell.
* Nyílászárók beállítása, karbantartása és alkatrészeinek szükség szerint cseréje. Szükség szerint, de havonta 1 alkalommal ellenőrizni kell.
* A vizesblokkokban lévő szaniterek és tartozékainak (wc tartály, csaptelep, lefolyó szifon) ellenőrzése és szükség szerinti javítása, perlátorok vízkőmentesítése vagy szükség szerinti cseréje. Szükség szerint, de havonta 1 alkalommal ellenőrizni kell.
* Légkezelő berendezés felügyelete és szükség szerinti beállítása, kezelése. Hetente kétszer.
* Hulladékgyűjtő edényzetek szállítási napon történő ki- és behelyezése. Szerdai napokon.

**Ajánlatkérő rögzíti, hogy plusz havi 12 órányi mennyiség beletartozik az általános feladatok ellátásán kívüli munkavégzésbe, így az ad hoc jellegű feladatokat (előre nem meghatározható) is el kell végeznie Vállalkozónak a megajánlott havi díjért.**

**ÁRAJÁNLAT**

*(FELOLVASÓ LAP)*

**Telki Község Önkormányzatának tulajdonában lévő épületek**

**üzemeltetési feladatainak ellátására**

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Ajánlattevő postai címe: |  |
| Ajánlattevő kapcsolattartó neve: |  |
| Ajánlattevő telefonszáma: |  |
| Ajánlattevő e-mail címe: |  |

Telki Község Önkormányzatának tulajdonában lévő – Műszaki Leírásban meghatározott – üzemeltetési feladatok teljeskörű, folyamatos ellátására az alábbi ajánlatot adom:

|  |  |
| --- | --- |
| **Üzemeltetendő épületek:**Telki Polgármesteri Hivatal (Petőfi utca 1. és Fő utca 33. épületek)Harangvirág utcai Óvoda (Harangvirág utca 3.)Tengelice utcai Óvoda (Tengelice utca 3.)Egészségház (Tücsök utca 2.)Kodolányi János Közösségi Ház és Könyvtár, Pajta (Petőfi utca 2-4.)Telki Sportcsarnok (Kamilla utca 2.) | Ft+Áfa/hó |

**Ajánlatkérő rögzíti, hogy plusz havi 12 órányi mennyiség beletartozik az általános feladatok ellátásán kívüli munkavégzésbe, így az ad hoc jellegű feladatokat (előre nem meghatározható) is el kell végeznie Vállalkozónak a megajánlott havi díjért.**

Kelt:…………………………, 2021. …………………

|  |
| --- |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_név |
| cégnév |